open-index/open-wikipedia-markdown huggingface dataset:
الامالی

**امالی** املا کی جمع ہے وہ کتاب جس میں شیخ کے املا کرائے ہوئے فوائد ونکاتِ حدیث جمع ہوں۔ 
سلف صالحین، میں فقہا، محدثین اور عربی فنون کے ماہرین میں طریقہ یہ ہوتا کہ اپنے فن کااستاذ اپنے فن اور بالخصوص محدثین اپنی یاد کی ہوئی حدیثیں اپنے شاگردوں کو املا کراتے املا یہ ہے کہ اس کے شاگرد قلم دوات کے ساتھ بیٹھتے اور جو استاذ بولتا لکھتے جاتے اس طرح شاگرد کے پاس کئی مجالس کے بعد مجموعہ تیار ہوجاتا اسے وہ شیخ کی امالی کہتا۔ علمائے شافعیہ اسے امالی کی بجائے تعلیقہ کہتے ہیں ۔
اس کی مثال حافظ ابن حجر کی امالی
اورامالی امام محمد ہے۔جو ان کی روایات منفردہ اور معین مسائل ہیں

جس وقت طباعت کا کام عام ہوا تو لکھوانے املاءکا طریقہ مفقود ہوتا گیا

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
زمرہ:شیعہ کتب احادیث
زمرہ:اسلامی ادب
زمرہ:ضد ابہام صفحات
زمرہ:ویکی ڈیٹا سے مختلف مختصر وضاحت
زمرہ:باب حدیث/متعلقہ مضامین
زمرہ:شیعہ اثناعشری
افرادوغرائب

وہ کتاب جس میں ایک شخص کی احادیث جمع ہوں جیسے ابراہیم بن عسکری کی مسند ابوہریرہ۔ 

یا جس میں کسی ایک شخص کے تفردات کو جمع کیا گیا جیسے کتاب الافراد لدارقطنی

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
الاحادیث المرفوعہ فی الاخبار الموضوعہ

الآثارالمرفوعہ فی الاحادیث الموضوعہ 
یہ عبد الحیی لکھنوی(1407ھ) کی تالیف ہے۔

## حوالہ جات

زمرہ:کتب حدیث
الفوائد المجموعہ فی الاحادیث الموضوعہ

الفوائد المجموعہ فی الاحادیث الموضوعہ

یہ علامہ شوکانیؒ (1250ھ) کی تالیف ہے، اس میں آپ ابنِ جوزی کی راہ پر چلے ہیں اور بہت سختی کی ہے، کئی ضعیف اور حسن حدیثیں بھی موضوع ٹھہرادی ہیں۔

## حوالہ جات

زمرہ:کتب حدیث
ایام رمی

دسویں، گیارہویں اور بارہویں ذی الحجہ ایام رمی کہلاتے ہیں 
ایام رمی جمرات( یہ منی میں تین مشہور مقام ہیں جہاں اب دیوار کی شکل میں بڑے بڑے ستون بنے ہوئے ہیں)
(رَمِی: جمرات پر کنکریاں مارنے کو رمی کہتے ہیں)
قر آن کی آیت (البقرہ:203)میں  ” ایام معدودات “۔ سے مراد ایام رمی ہیں
### رَمِی کا حکم
رمی یعنی جمرات پر کنکریاں مارنا ‘حج کے واجبات میں سے ہے یعنی اس کے ترک پر دم لازم ہوگا۔ دسویں، گیارہویں اور بارہویں ذی الحجہ کو رمی کرنا (یعنی 49 کنکریاں مارنا) ہر حاجی کے لیے ضروری ہے۔ تیرہویں ذی الحجہ کی رمی (یعنی 21 کنکریاں مارنا) اختیاری ہے، اگر 12 ذی الحجہ کے بعد آنے والی رات میں منی میں قیام کیا تو پھر 13 ذی الحجہ کو رمی (یعنی 21 کنکریاں مارنا) ضروری ہو گی، اس طرح 13 ذی الحجہ تک 7 کنکریاں استعمال میں آئیں گی۔ 

## حوالہ جات

زمرہ:ایام
طارق فتح

**طارق فتح** پاکستانی نژاد کینیڈین مصنف، براڈکاسٹر اور ایک لبرل کارکن تھے۔ طارق فتح نے مذہب اور ریاست کی علیحدگی ، *شرعی* قانون کی مخالفت اور اسلام کی ایک لبرل ترقی پسند شکل کی وکالت کی۔ انھوں نے خود کو "پاکستان میں پیدا ہونے والا ایک ہندوستانی" اور "اسلام میں پیدا ہونے والا پنجابی" کہا اور پاکستانی مذہبی اور سیاسی اسٹیبلشمنٹ کے سخت ناقد تھے۔  اس مقصد کے لیے طارق فتح نے ہندوستان کی تقسیم پر تنقید کی تھی۔

چیسنگ اے میراج: دی ٹراگک الوژن آف ان اسلامک سٹیٹ* <small>(Chasing a Mirage: The Tragic Illusion of an Islamic State)</small> ان کی مشہور تصنیف ہے۔*

طارق فتح اسلامی انتہا پسندی کے خلاف بولنے میں معروف تھے۔ فتح برصغیر کے مسلمانوں کی علیحدگی پسند ثقافت کے خلاف بھی بولتے رہے۔ انھوں نے کینیڈین مسلم کانگریس کی بنیاد رکھی ہے، طارق فتح اسلام کی اعتدال پسند اور ترقی پسند صورت کا حامی رہے۔

پاکستان کے خلاف تنقید، اسلامی بنیاد پرستی، تاریخ اور دیگر روایات پر بولنے کی وجہ سے اس کے خیالات اکثر بحث اور تنازع کا مضوع بن جاتے۔

طارق فتح اسلام مخالف گفتگو اور بیانات کے لیے مشہور تھے۔

## ابتدائی زندگی
طارق فتح 20 نومبر 1949ء کو کراچی، پاکستان میں ایک پنجابی مسلم گھرانے میں پیدا ہوئے ۔ جوتقسیم ہند کے بعد بمبئی سے ہجرت کر کے کراچی آئے تھے۔ انھوں نے کراچی یونیورسٹی سے حیاتیاتی کیمیا کی تعلیم حاصل کی۔ کینیڈا میں اپنا گھر بسانے سے پہلے ان کے خاندان نے سعودی عرب میں کچھ برس گزارے۔

## سیاسی سرگرمیاں
طارق طویل عرصے سے اونٹاریو نیو ڈیموکریٹک پارٹی (این ڈی پی) کے رکن تھے اور 1995ء کے صوبائی انتخابات میں اسکاربورو نارتھ میں پارٹی کے امیدوار کی حیثیت سے ناکام رہے۔.  بعد میں انھوں نے اونٹاریو این ڈی پی رہنما ، ہاورڈ ہیمپٹن کے لیے کام کیا۔

جولائی 2006ء میں ، انھوں نے کینیڈا کی لبرل پارٹی کی قیادت کے لیے باب رائے کی امیدواری کی حمایت کرنے کے لیے این ڈی پی چھوڑ دی۔ اونٹاریو این ڈی پی کے سابق رہنما اور اونٹاریو کے وزیر اعظم رائے نے خود کئی سال قبل این ڈی پی چھوڑ دی تھی۔ ٹورنٹو کے *ناؤ میگزین* میں شائع ہونے والے ایک مضمون میں فتح نے لکھا کہ انھوں نے این ڈی پی چھوڑنے کا فیصلہ اس لیے کیا کیونکہ ان کے خیال میں مذہبی بنیاد پرستوں کے لیے پارٹی میں داخلے کی راہ ہموار ہو جائے گی۔

## میڈیا کی سرگرمی
1996ء سے 2006ء تک انھوں نے سی ٹی ایس اور ویژن ٹی وی پر ٹورنٹو میں شائع ہونے والے ایک ہفتہ وار کرنٹ افیئرز ڈسکشن شو *مسلم کرونیکل* کی میزبانی کی ، جس میں مسلم کمیونٹی پر توجہ مرکوز کی گئی۔ 

فروری 2011ء میں فتح کو نارتھ امریکن مسلم فاؤنڈیشن (این اے ایم ایف) کے شہریار شیخ کے ساتھ ایک مباحثہ کرنا تھا، جب شیخ نے فتح کو ان پر بحث کرنے کا کھلا چیلنج دیا۔ فتح نے آخری لمحات میں میچ منسوخ کر دیا اور حاضر ہونے میں ناکام رہا۔

## وفات
طارق فتح 24 اپریل 2023ء کو طویل علالت کے بعد کینیڈا میں انتقال کر گئے ۔ ان کی عمر 73 برس تھی ۔

## حوالہ جات

زمرہ:1949ء کی پیدائشیں
زمرہ:اسلامیت پر نقد
زمرہ:اسلامیت کے نقاد
زمرہ:پاکستانی زیر حراست اور قیدی شخصیات
زمرہ:پنجابی شخصیات
زمرہ:جامعہ کراچی کے فضلا
زمرہ:کراچی کے صحافی
زمرہ:کراچی کے مصنفین
زمرہ:کینیڈا کو پاکستانی تارکین وطن
زمرہ:کینیڈا کے ایل جی بی ٹی حقوق فعالیت پسند
زمرہ:کینیڈین سیاسی مصنفین
زمرہ:کینیڈین مسلم
زمرہ:مسلمان مصلحین
زمرہ:پاکستان میں زیر حراست اور قیدی شخصیات
زمرہ:کینیڈا کے وطن گیر شہری
زمرہ:پاکستانی نژاد کے کینیڈین شخصیات
زمرہ:کینیڈین ٹیلی ویژن صحافی
مصنف ابن ابی شیبہ

**مصنف ابن ابی شیبہ** کتب حدیث کی ایک بہت اہم کتاب ہے۔

## کتاب کا نام
کتاب کا پورا نام الکتاب المصنف فی الاحادیث والآثار ہے جسے مختصراً “ المصنف ” بھی کہا جاتا ہے۔

### مؤلف کا نام
مؤلف امام حافظ ابوبکر عبداللہ بن محمدبن ابراہیم بن عثمان ابوشیبہ ہیں، امام ابن ابی شیبہ کا اسم گرامی اسلامیات کے کسی طالب علم کے لیے محتاج تعارف نہیں، وہ امام بخاری، امام مسلم اور دیگر ائمہ ستہ میں سے بعض کے استاد ہیں۔ امام ابن ابی شیبہ دوسری اور تیسری صدی ہجری کی مشہور علمی شخصیت ہیں۔ آپ کی ولادت 159ھ میں ہوئی۔ آپ کی وفات 235 ھ میں ہوئی۔
### مصنف ابن ابی شیبہ کا مقام
یہ تدوین حدیث کے ابتدائی دور کی کتاب ہے۔ ابتدائی دور میں لفظ مُصَنَّف عموماً اس مفہوم میں استعمال ہوتا تھا جس کے لیے بعد میں “ سنن ” کی اصطلاح معروف ہوئی۔ چنانچہ یہ کتاب فقہی ابواب کی ترتیب پر مرتب ہے۔ زندگی کا کوئی شعبہ ایسا نہیں ہے جس کے بارے میں احادیث و آثار اس میں موجود نہ ہوں۔ ں اور ان کی یہ کتاب “ مصنف ابن ابی شیبہ ” حدیث کے جلیل القدر مآخذ میں شمار ہوتی ہے۔ علم حدیث کی شاید ہی کوئی کتاب اس کے حوالے سے خالی ہو۔ امام ابن ابی شیبہ چونکہ صحاح ستہ کے مؤلفین سے مقدم ہیں اور دوسری صدی ہجری کے آخر اور تیسری صدی کے آغاز میں ہوتے ہیں اس لیے قدامت کے لحاظ سے بھی اس کتاب کو فوقیت حاصل ہے۔
مرفوع احادیث کے علاوہ صحابہ کرام، تابعین اور تبع تابعین کے آثار، اقوال فتاوی اور واقعات بھی اس کتاب میں اتنی کثرت کے ساتھ ہیں کہ یہ حدیث شریف کی عظیم الشان کتاب ہونے کے ساتھ ساتھ قرون اولیٰ کے ائمہ کے فقہی افکار اور اجتہادات کا بھی انتہائی گراں قدر ذخیرہ ہے۔
### علمی مقام
امام ابن ابی شیبہ رحمہ اللہ نے اپنی کتاب بھی اسی اصول کے تحت مرتب کی ہے- یہ کتاب 7؍ جلدوں پر مشتمل ہے اور اس میں 37943 احادیث جمع کی گئی ہیں آپ کا شمار ثقہ حفاظ حدیث میں ہوتا ہے۔
آپ کے معاصرین نے آپ کی تحسین و توصیف ان الفاظ میں کی ہے۔
صالح بن محمد کہتے ہیں۔ علل حدیث کے سب سے بڑے ماہر “ ابن المدینی ” ہیں۔ راویوں کے اسماء میں غلطیوں کو پہچاننے والے “ یحییٰ بن معین ” اور سب سے بڑھ کر حافظ حدیث ابوبکر بن ابی شیبہ ہیں۔
ابو زرعہ رازی فرماتے ہیں : میں نے ابوبکر بن ابی شیبہ سے بڑھ کر کوئی حافظ حدیث نہیں دیکھا۔ محدث ابن حبان فرماتے ہیں : ابوبکر عظیم حافظ حدیث تھے۔ آپ کا شمار ان لوگوں میں ہوتا ہے جنھوں نے حدیثیں لکھیں، ان کی جمع و تدوین میں حصہ لیا اور حدیث کے بارے میں کتب تصنیف کیں۔ آپ اقوال تابعین کے سب سے بڑے حافظ تھے۔
### عظیم ذخیرہ علم
مُصَنَّف ابن ابی شیبہ، عربی زبان میں حدیث کے ایک بڑے ذخیرہ کا مجموعہ ہے۔
مصنف ابن ابی شیبہ کے ترجمہ سے استفادہ کرنے سے پہلے درج ذیل امور کو پیش نظر رکھنا نہایت ضروری ہے :
1 ۔	علم اصول حدیث کی اصطلاح میں مُصَنَّف ایسی کتاب کو کہتے ہیں جس میں مرفوع، موقوف اور مقطوع سب روایات کو جمع کیا گیا ہو۔
2 ۔	امام ابن شیبہ کا تعلق محدثین کے اس طبقے سے ہے جنھوں نے روایات کی جمع و تدوین پر زور دیا ہے۔ ان کا مقصد ہر اس روایت کو محفوظ کرنا تھا جو ان تک پہنچی، لہذا انھوں نے احادیث و آثار کی صحت کا التزام نہیں کیا۔ مصنف ابن ابی شیبہ سے استفادہ کرنے کے لیے ضروری ہے کہ اس میں موجود روایات کے درجہ صحت کو جاننے کا اہتمام کر لیا جائے۔

## حوالہ جات

زمرہ:کتب اہل سنت
زمرہ:کتب حدیث
زمرہ:سنی کتب احادیث
زمرہ:سرورق سے عاری کتابیں
الزوائد

**زوائد** وہ کتابیں ہیں جن میں کسی کتاب کی صرف وہ حدیثیں لی جاتی ہیں جو کسی دوسری کتاب سے زائد ہیں۔ جیسے حافظ مغلطائی کی کتاب زوائد ابن حبان علی الصحیحین حافظ ابن حجر کی ”المطالب العالیہ بزوائد المسانید الثمانیہ“ اورجیسے علامہ نور الدین ہیثمی کی ”مجمع الزوائد و منبع الفوائد“ جس میں مسند احمد، مسند بزار، مسند ابی یعلی، معاجم ثلاثہ طبرانی کی وہ زائد حدیثیں یکجا ہیں جو صحاح ستہ میں نہیں ہیں۔

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
کتاب العلل

**علل** وہ کتابیں ہیں جن میں ایسی احادیث ہوں جن کی سند پر کلام ہو۔ اس فن پر بہت کم لیکن اہم مشائخ نے قلم اٹھایا ہے کیونکہ اس فن کی بنیاد علل خفیہ پر ہوتی ہے جیسے ابن مدینی، امام احمد حنبل، امام بخاری، امام ابو حاتم اور امام دارقطنی وغیرہ۔ اس میں امام ترمذی کی ”کتاب العلل الکبیر“ اور ابن ابو حاتم کی ”الجرح والتعدیل“ وغیرہ شامل ہیں۔

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
زمرہ:اقسام کتب حدیث
زمرہ:صنف کتاب حدیث
زمرہ:باب حدیث/متعلقہ مضامین
زمرہ:علوم حدیث
کتب الغریب الحدیث

**غریب الحدیث** وہ کتابیں ہیں جن میں کلمات حدیث کے لغوی اور اصطلاحی معنی بیان کیے جاتے ہیں، جیسے علامہ زمخشری کی کتاب الفائق، ابو عبید قاسم کی کتاب الغریب۔ علامہ جزری کی ”النہایۃ فی غریب الحدیث“ اور طاہر پٹنی کی ”مجمع بحار الانوار“

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
التخریج

**التخریج** اصطلاح حدیث میں استعمال ہے
تخریج کی اصطلاحی تعریف یہ ہے کہ حدیث کے مصادرِ اصلیہ میں جہاں حدیث موجود ہو اس کو حدیث کی سند کے ساتھ اور عند الضرورۃ حدیث کا درجہ بھی بتلا دینا تخریجِ حدیث کہلاتا ہے ۔
ایسی کتاب ہے جس میں کسی دوسری کتاب کی بے حوالہ حدیثوں کی سند اور حوالہ جات درج کیے گئے ہوں۔ جیسے زیلعی کی نصب الرایہ لتخریج احادیث الہدایہ حافظ ابن حجر کی الدرایہ فی تخریج الھدایہ۔
محدثین کرامؒ نے فن تخریج پر درجنوں کتابیں تحریر فرمائی ہیں ، کچھ مشہور کتابیں یہ ہیں :
# ابو اسحاق شیرازیؒ کی ’’ تخریج أحادیث المہذب ‘‘ یہ محمد بن موسی حازمی رحمہ اللہ ( 584ھ ) کی تصنیف ہے ۔
# ابن حاجبؒ کی ’’ تخریج أحادیث المختصرالکبیر ‘‘ یہ محمدبن احمد بن عبد الہادی المقدسیؒ ( 744ھ ) کی تصنیف ہے ۔
# علامہ مرغینانیؒ کی ’’ نصف الرایہ لأحادیث الہدایہ ‘‘ یہ ’’ عبد اللہ بن یوسفؒ ( 762ھ ) کی تصنیف ہے ، ۔
# ’’ تخریج أحادیث الکشاف ‘‘ ، علامہ زمخشری کی تصنیف ہے ، حافظ زیلعیؒ نے بھی تخریج کی ہے ۔
# عمر بن علی بن الملقن ( متوفی 804ھ ) کی تصنیف ’’ البدر المنیر في تخریج الأحادیث والآثار الواقعہ في الشرح الکبیر للرافعي ‘‘ ۔
# ’’ المغني عن حمل الأسفار في الأسفار في تخریج ما في الأحیاء من الأخبار ‘‘ عبد الرحیم بن الحسین العراقی ( المتوفی 806ھ ) کی تصنیف ۔
# ’’ تخریج الأحادیث التي یشیر إلیہا الترمذي في کل باب ‘‘ حافظ عراقیؒ کی تصنیف ہے ۔
# ’’ التلخیص الحبیر في تخریج أحادیث شرح الوجیز الکبیر ، للرافعيؒ ‘‘ ، یہ احمد بن علی بن حجر عسقلانی یعنی علامہ ابن حجرؒ عسقلانی کی تصنیف ہے ( متوفی 852ھ ) ۔
# ’’ الدرایہ في تخریج أحادیث الہدایۃ ‘‘ از حافظ ابن حجر عسقلانیؒ ۔
# ’’ تحفۃ الراوي في تخریج أحادیث البیضاوي ‘‘ ، عبدالروف بن علی المنادیؒ ( 1031ھ ) کی تصنیف ہے ۔ 

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
الموضوعات

الموضوعات: وہ کتابیں ہیں جن میں صرف موضوع احادیث یکجا کی گئی ہوں تاکہ لوگ دھوکے میں آ نے سے بچیں۔ حافظ ابن عدی کی الکامل امام عقیلی کی الضعفاء اور امام جوزقانی کی الاباطیل۔ اسی طرح ملاعلی قاری کی الموضوعات الکبری اور ”المصنوع فی الاحادیث الموضوع بھی مشہور ہیں۔

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
کتب الجمع

الجمع: وہ کتاب ہے جس میں مختلف کتابوں کی احادیث بحذفِ السند اور بحذف تکرار جمع کردی گئی ہوں۔ اس نوع میں سب سے پہی کتاب امام حمیدی کی الجمع بین الصحیحین ہے جیسے ابن الاثیر کی جامع الاصول۔

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
الفہارس

**الفہارس**: وہ کتاب کہلاتی ہیں جن میں کسی ایک یا متعدد کتابوں کی احادیث کی فہرست بنا دی گئی ہو تاکہ حدیث کی تلاش آسان ہو سکے۔ جیسے امام زاہد الکوثری کے شاگرد نے فہارس البخاری کے نام سے ایک مفید کتاب لکھی۔ اسی طرح مفتاح کنوزالسنۃ اور المعجم المفہرس لالفاظ الحدیث بھی اہم کتابیں ہیں۔

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
مسند ابو داؤد طیالسی

**مسندابو داؤد الطیالسی** اہلسنت والجماعت کی احادیث کی کتابوں میں سے ایک حدیث کی کتاب ہے جسے مسند الطیالسی بھی کہا جاتا ہے۔
مسند ابو داؤد الطیالسی کو محدث یونس بن حبیب نے مرتب کیا ہے، جنھوں نے اسے اپنے شیخ سليمان بن داؤد الطيالسی۔ (133ھ-204ھ، 750 ء- 819ء) کی سند سے روایت کیا ہے اور اس میں ابوداؤد الطیالسی کے علاوہ چند احادیث بھی نقل کی ہیں۔
ابوداؤد الطیالسی (طیالسہ اس سبز چادر کو کہتے ہیں جسے علما و مشائخ پہنتے ہیں)مُحدِّث، حافظ حدیث اور فارسی الاصل تھے۔ جو بصرہ میں رہتے تھے۔ یہ امام ابو داؤدسے مختلف ہیں جو صاحب سنن ابو داؤد ہیں
*دائرۃ المعارف* حیدرآباد، دکن نے سنہ 1332ھ میں اسے شائع کیا ہے، مسند کی ترتیب پرجمع کی گئی ہے، صحابہ کی مرویات علاحدہ علاحدہ ہیں، اب ابواب فقہ کی ترتیب سے بھی چھپ گئی ہے، اس میں بعض ایسی احادیث ہیں جواور کتابوں میں نہیں ملتیں، اس پہلو سے یہ کتاب بہت اہمیت کی حامل ہے۔روایت کردہ احادیث کی کل تعداد تقریباً 2882 ہے۔
احادیث کو صحابہ میں سے ان کے راویوں کے مراتب کے مطابق ترتیب دیا گیا ہے اور ہر مسند ان احادیث کو جمع کرتا ہے جو کسی خاص صحابی نے روایت کی ہیں۔ مرتب نے کتاب کا آغاز عشرہ مبشرہ کی روایتوں سے کیا۔ اور صحابیات کی مسندوں کو رسول اللہ ﷺ کی بیٹی فاطمہ الزہراء کی مسند سے شروع کیا۔ اس کتاب کے علاوہ بھی ان کی تصنیفات ہیں ان کے بارے کہا جاتا ہے کہ انھیں 40000 احادیث یاد تھیں۔
## حوالہ جات

زمرہ:کتب حدیث
زمرہ:کتب اہل سنت
الاذکار

کتاب الاذکار: وہ کتابیں ہیں جن میں آنحضور ﷺسے منقول دعائیں اور اذکار جمع کیے گئے ہوں جیسے ابن الجزری کی ”الحصن الحصین“ اور نووی کی ”الاذکار“ محمد بن سلیمان کی دلائل الخیرات۔ ملا علی قاری کی حزب الاعظم اور امام نسائی کی عمل الیوم واللیلۃ وغیرہ ہیں۔

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
کتب احادیث مشتہرہ

**کتب احادیث المشتہرہ** وہ کتابیں ہیں جن میں عام طور پر مشہور اور زبان زد حدیثوں کی تحقیق کی جاتی ہے لیکن ان کی اسناد کا عام طور پر علم نہیں ہوتا۔ اس موضوع پر سب سے پہلی کتاب علامہ زرکشی کی کتاب التذکرہ فی الحدیث المشتہرہ اورعلامہ سیوطی کی الدرر المنتثرہ فی الاحادیث المشتہرہ اسی طرح علامہ سخاوی کی ”المقاصد الحسنۃ فی الاحادیث المشتہرة وغیرہ۔

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
التجرید

تجرید: وہ کتاب ہے جس میں کسی کتاب کی سند یا مکررات کو حذف کرکے صرف صحابی کا نام لے کر احادیث لکھے گئے ہوں۔ جیسے زبیدی کی تجرید بخاری اور قرطبی کی تجرید مسلم اور تجرید الصحیحین وغیرہ۔

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
احسن العلوم کراچی

**احسن العلوم کراچی** جامعہ احسن العلوم کراچی کے علاقے گلشن اقبال میں واقع یے۔ اس کا چانسلر مفتی زرولی خان ہے وفاق المدارس پاکستان سے منسلک ہے۔ درس نظامی کا پورا آٹھ سالہ کورس یہاں کرایا جاتا ہے۔ اس کے علاوہ دو سالہ مفتی کورس بھی کرایا جاتا ہے۔ 

## حوالہ جات

* ذاتی مشاہدہ و رسالہ *الاحسن* ماہنامہ

ماہنامہ الاحسن کراچی

زمرہ:کراچی کے مشہور دارالعلوم
عمرو عیار

**عمرو عیار** داستان ہوشربا کا کردار ہے۔اس کردار پر بے شمار ناول لکھے گئے۔عمرو عیار کے پاس ایک زنبیل ہوتی ہے جس سے وہ جو چاہے نکال سکتا ہے ۔

**عمرو عیار بطور محاورہ**

**عمرو عیار** اردو میں بطور محاورہ مستعمل ہے۔ عمومًا یہ *عمرو عیار کی زنبیل* کے طور پر کہا جاتا ہے مثلاً:

## مصنفین
ظہیر احمد، مظہر کلیم ایم اے صفدر شاہین اور اختر رضوی عاطر شاہین جیسے کئی مصنفین نے ان کے بارے میں کہانیوں کی کتابیں لکھی ہیں۔

## حوالہ جات

## بیرونی روابط:

* عمروعیار کا کردار (داستان امیر حمزہ کا دلچسپ کردار)-PDF

زمرہ:اردو محاورے
زمرہ:افسانوی کردار
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارتی افسانوی شخصیات
زمرہ:ایرانی افسانوی شخصیات
زمرہ:اسلامی ادب
زمرہ:اردو ادب
ناصر اقبال بوسال

**ناصر اقبال بوسال** پاکستان کے ایک سیاست دان اور سابق رکنِ قومی اسمبلی ہیں۔ ان کا تعلق ضلع منڈی بہاؤالدین کے ایک معروف زمیندار اور سیاسی خانوادے بوسال خاندان سے ہے، جو تحصیل ملکوال کے علاقے بوسال میں آباد ہے۔ وہ کئی مرتبہ قومی سیاست میں نمایاں کردار ادا کر چکے ہیں اور مختلف سیاسی جماعتوں کے پلیٹ فارم سے انتخابات میں حصہ لے چکے ہیں۔

## ابتدائی زندگی اور پس منظر
ناصر اقبال بوسال کا تعلق ضلع منڈی بہاؤالدین کی تحصیل ملکوال کے مشہور گاؤں **بوسال** سے ہے۔ ان کا خاندان علاقے میں زمینداری، سماجی اثر و رسوخ اور سیاسی وابستگی کے حوالے سے جانا جاتا ہے۔ ناصر اقبال بوسال نے تعلیم مکمل کرنے کے بعد سیاست میں قدم رکھا اور جلد ہی مقامی سطح پر اپنی پہچان بنانے میں کامیاب ہو گئے۔

## سیاسی کیرئیر
انھوں نے پاکستان کے عام انتخابات، 2002ء میں پاکستان مسلم لیگ (ق) (PML-Q) کے امیدوار کے طور پر این اے-109 (منڈی بہاؤ الدین-2) سے پاکستان کی قومی اسمبلی کی نشست کے لیے انتخاب لڑا، لیکن ناکام رہے۔

پھر انھوں نے پاکستان کے عام انتخابات، 2008ء میں حلقہ این اے 109 (منڈی بہاؤ الدین-II) سے مسلم لیگ (ق) کے امیدوار کے طور پر قومی اسمبلی کی نشست کے لیے انتخاب لڑا، لیکن ناکام رہے۔

وہ پاکستان کے عام انتخابات، 2013ء میں حلقہ این اے-109 (منڈی بہاؤ الدین-2) سے پاکستان مسلم لیگ (ن) (PML-N) کے امیدوار کے طور پر قومی اسمبلی کے لیے منتخب ہوئے۔

وہ پاکستان کے عام انتخابات، 2018ء میں حلقہ این اے-86 (منڈی بہاؤ الدین-2) سے مسلم لیگ ن کے امیدوار کے طور پر دوبارہ قومی اسمبلی کے لیے منتخب ہوئے۔

## پارلیمانی خدمات
بطور رکنِ قومی اسمبلی، ناصر اقبال بوسال نے اپنے حلقے کے لیے ترقیاتی فنڈز، سڑکوں کی تعمیر، بجلی و پانی کی اسکیموں اور دیگر عوامی منصوبوں کے لیے کوششیں کیں۔ وہ مختلف پارلیمانی کمیٹیوں کے رکن بھی رہے اور قومی اسمبلی میں کئی عوامی نوعیت کے معاملات پر آواز بلند کی۔

## حوالہ جات

زمرہ:1949ء کی پیدائشیں
زمرہ:ایوان زیریں پاکستان کے ارکان
زمرہ:بقید حیات شخصیات
زمرہ:پاکستان مسلم لیگ (ن) کے سیاست دان
زمرہ:پاکستانی ارکان قومی اسمبلی 2013ء تا 2018ء
زمرہ:پاکستانی سیاست دان
زمرہ:پاکستان مسلم لیگ (ن) کے اراکین قومی اسمبلی
زمرہ:پاکستانی ارکان قومی اسمبلی 2018ء تا 2023ء
زمرہ:قومی اسمبلی پاکستان کے رکن کے نامکمل مضامین
زمرہ:ضلع منڈی بہاؤالدین کی شخصیات
زمرہ:پاکستانی ارکان قومی اسمبلی 2024ء تا 2029ء
سنن دارقطنی

**سنن دارِقطنی**، امام دارقطنی (وفات 385ھ) کی تصنیف ہے جو اپنے زمانے کے علم حدیث، علل حدیث اور علم اسماء الرجال الحدیث کے ماہر تھے۔
سنن الدارقطنی موقع وزارة الاوقاف المصريۃ سے طبع ہو چکی ہے۔
* ابو الحسن علی بن عمر دارِقطنی بغداد کے محلہ دارِقطن کے رہنے والے تھے۔ عللِ احادیث میں اپنے وقت کے امام اور منتہیٰ تھے۔ اس کتاب میں 4749 احادیث نقل کیں جس میں متن اور سند کے اختلاف کی روایات بھی موجود ہیں۔
* اس میں صرف وہی روایات موجود ہیں جو فقہی احکام کے متعلق ہیں۔
* احادیث کے ساتھ آثار صحابہ اور تابعین کے اقوال بھی شامل کیے ہیں۔
## دارقطنی کا کتاب تصنیف کرنے کا منہج

دارقطنی نے اپنی اس کتاب میں احادیث کو یونہی بلا ترتیب یا بلا مقصد جمع نہیں کیا، بلکہ وہ خاص انہی احادیث کو ذکر کرتے ہیں جن پر فقہی اختلاف کی بنیاد ہوتی ہے۔ وہ ایسی حدیث کو نقل کرتے اور پھر اس پر گفتگو کرتے ہیں۔
زیادہ تر وہ ضعیف اور شاذ احادیث کا تذکرہ کرتے ہیں اور ان کے بعد ان پر تنقید کرتے ہوئے اس کی ضعف کی وجہ اور علت کو واضح کرتے ہیں۔ اس لحاظ سے یہ کتاب زیادہ تر کتاب العلل (علل پر مبنی کتاب) کے مشابہ ہے، البتہ سنن کے انداز پر مرتب کی گئی ہے۔

ایسا معلوم ہوتا ہے کہ دارقطنی کا مقصد اس کتاب سے ان احادیث کی درجہ بندی بیان کرنا تھا جو فقہی مسائل سے متعلق ہیں اور یہ ظاہر کرنا تھا کہ وہ احتجاج کے قابل نہیں۔ اگرچہ ان کی کتاب میں کچھ صحیح احادیث بھی آئی ہیں، تو وہ صرف ان احادیث کی مخالفت کے لیے آتی ہیں جنھیں وہ ضعیف قرار دیتے ہیں، یعنی وہ ان صحیح احادیث سے ضعف کی تائید لیتے ہیں، نہ کہ ان سے بذاتِ خود استدلال کرنا مقصود ہوتا ہے۔
اور غالباً اس کی وجہ (واللہ اعلم) یہ تھی کہ وہ ان کے ماقبل محدثین کے رائج طریقے سے ہٹ کر ایک نیا اسلوب اپنانا چاہتے تھے، جو صرف ان احادیث کو ذکر کرنے پر اکتفا کرتے تھے جو احکام سے متعلق ہوں، بغیر اس پر توجہ دیے کہ ان میں کون سی احادیث ضعیف ہیں جنھیں نظر انداز کیا جانا چاہیے۔ جبکہ ضعیف احادیث کی نشان دہی اور ان سے اجتناب کی ضرورت زیادہ اہم ہے، کیونکہ شرعی احکام میں ضعیف حدیث قابلِ قبول نہیں۔
## کتاب السنن
محدثین کی اصطلاح میں "السنن" ایسی کتاب کو کہتے ہیں جس میں نبی کریم صلی اللہ علیہ وسلم سے مروی احادیث کو فقہی ابواب کی ترتیب پر جمع کیا گیا ہو اور وہ احادیث ایسی ہوں جو حجت یا مؤید کے طور پر معتبر ہوں۔ یہی اس صنف کا اصل مقصد ہوتا ہے۔
ابن حجر کہتے ہیں کہ حدیث کی ابواب پر مبنی تصنیف کا اصل مقصد یہ ہے کہ صرف انہی احادیث کو ذکر کیا جائے جو حجت یا استشہاد کے قابل ہوں، برخلاف ان کتب کے جو اسناد کے اعتبار سے مرتب کی جاتی ہیں، کیونکہ ان کا مقصد صرف احادیث کو جمع کرنا ہوتا ہے۔

## حوالہ جات

زمرہ:دسویں صدی کی عربی کتب
زمرہ:سنی کتب احادیث
زمرہ:کتب اہل سنت
زمرہ:کتب حدیث
زمرہ:نویں صدی کی عربی کتب
زمرہ:حدیث
زمرہ:سرورق سے عاری کتابیں
زمرہ:کتب دارقطنی
زمرہ:کتب
جامعۃ الہدایۃ

**جامعۃ الہدایۃ** راجستھان کے دار الحکومت جے پور میں واقع ایک مسلم تعلیمی ادارہ ہے جسے شاہ عبد الرحیم مجددی نقشبندی نے 1976ء میں قائم کیا۔ اس کا کل رقبہ 173 ایکر اور یہ جے پور ریلوے اسٹیشن سے تقریباً 10 کلومیٹر دور قومی شاہراہ 8 پر واقع ہے۔ یہ ادارہ اپنے جدید تعلیمی معیار کے لیے مشہور ہے۔ اس ادارہ میں کل 650 طلبہ اور تقریباً 80 اسٹاف ہیں۔ وادئ ہدایت کا خوبصورت علاقہ جو اراولی پہاڑی کے دامن میں واقع ہے اپنی تعمیراتی شان و شوکت سے زائرین کی آنکھوں کو خیرہ کردیتی ہے۔ اس کی خوبصورت عمارت کسی بھارتی مدرسہ کی عمارت کے تعلق سے کافی مختلف ہے۔ اس کے بانی نے اس کا مقصد طلبہ کو دینی تعلیم کے ساتھ ساتھ جدید علوم میں انتا ماہر کر دیا جائے کہ طلبہ خود مختار ہو جائیں اور ایک عالم ہونے کے ساتھ ساتھ ایک اضافی ہنر کا بھی حامل ہو تاکہ امت کی تعمیر میں ہم کردار ادا کرسکے۔ 
جامعۃ الہدایہ، جے پور ممتاز مدارس اسلامیہ ہندیہ میں سے ایک ہے۔ اس جامعہ میں علوم اسلامیہ کے ساتھ ساتھ ضروی سائنس و ٹیکنالوجی کی تعلیم کا بطور خاص خیال رکھا گیا ہے۔ 173 ایکڑ اراضی پر پھیلے اس مقبول دانشگاہ میں جدید تعلیمی ادارے کے تمام ضروری انفراسٹرکچر موجود ہیں۔ جامعہ کے کئی شعبوں میں سیکڑوں طلبہ مختلف شعبہائے علوم میں تعلیم حاصل کرتے ہیں۔    

## قیام

جامعۃ الہدایۃ کا تخیل دراصل جے پور کے مشہور نقشبندی صوفی عالم شاہ ہدایت علی نقشبندی جے پوری کا ہے، اس کو عملی شکل ان کے پوتے شاہ عبد الرحیم نقشبندی نے دی۔ چنانچہ شہر جے پور کے باہر ایک وسیع قطعہ اراضی خریدا گیا اور 13 اکتوبر 1976ء مطابق 22 شوال 1396ء کو سید ابو الحسن علی ندوی نے اس کا سنگ بنیاد رکھا۔ دو سال کے بعد 23 اپریل 1978ء مطابق 14 جمادی الاول 1398ھ کو اس کے ہاسٹل کی عمارت کا سنگ بنیاد شاہ ہدایت علی نقشبندی کے خلیفہ سید سہراب علی کے ہاتھوں انجام پایا۔ 8 دسمبر 1985ء مطابق 24 ربیع الاول 1406ھ کو سید ابو الحسن علی حسنی ندوی کے ہاتھوں اس کا افتتاح عمل میں آیا۔ آج اس کا شمار راجستھان کے بڑے مسلم اداروں میں ہوتا ہے۔

شاہ ہدایت علی نقشبندی مجددی نے اس زمانے میں ایک ایسے ادارے کا خواب دیکھا تھا جس میں دینی علوم کے ساتھ طلبہ کو عصری علوم سے بھی آراستہ کیا جائے۔ لیکن اس وقت ان کی سخت تنقید کی گئی کیونکہ انگریزی ہندوستانی علما کے نزدیک نا پسندیدہ تھی۔ ان کی زندگی نے وفا نہ کی اور وہ یہ کام پورا نہ کر سکے۔ بعد ازاں ان کے پوتے مولانا شاہ عبد الحیم مجددی نے اس کام کو اپنے ذمہ لیا اور وادی ہدایت، دہلی شاہراہ پر اس ادارہ کی بنیاد رکھی۔

## نظام تعلیم
ابتدائی دور میں یہاں دار العلوم ندوۃ العلماء کا نصاب نافذ تھا۔ بعد میں اس میں تبدیلیاں لائی گئیں اور عصری علوم کو بکثرت شامل کیا گیا۔ یہاں تعلیم دو مراحل پر مشتمل ہے: ایک ثانوی (جس میں درجہ پنجم سے درجہ دہم تک تعلیم ہوتی ہے)، دوسرا عالمیت (جس میں عالمیت اول سے عالمیت چہارم تک تعلیم ہوتی ہے)۔

## حوالہ جات

## بیرونی روابط
* جامعۃ الہدایۃ کی دفتری ویب گاہ
* تحریک ندوۃ العلماء

زمرہ:اسلامی جامعات و دانشگاہیں
زمرہ:بھارت میں اسلامی درسگاہیں
زمرہ:تحریک ندوۃ العلماء
زمرہ:دیوبندی تعلیمی ادارے
کھڑی شریف

**دربار کھڑی شریف** بابا پیراشاہ قلندرعرف دمڑی والی سرکار (ولد بختاور ولد قوی ولد مراد ولد شیرو ولد بہرام قوم گوجر گوت پسوال )ضلع میرپور، آزاد کشمیر سے 6 کلومیٹر دریائے جہلم کے کنارے چیچیاں میں واقع ہے

کھڑی شریف آزاد کشمیر کے ضلع میر پور کا ایک خوش حال قصبہ ہے۔ قصبے کے مشرقی حصے میں سر سبز درختوں میں گھرا ہوا میاں محمد بخش کا مزار اپنے وسیع صحن اور خوبصورت تعمیر سے دوسرے شہروں سے آنے والے زائرین پر اچھا تاثر قائم کرتا ہے۔ میاں محمد بخش کے پیرو مرشد دمڑی والی سرکار کا مزار بھی ساتھ ہی ہے۔ اکثرلوگ کھڑی شریف کو میاں محمد بخش کی وجہ سے جانتے اور پہچانتے ہیں۔
پاکستان کے ہر شہر میں ان کو دمڑیاں والی سرکار سے شہرت ہے۔ اور اس کے علاوہ اور بھی بزرگ ہستیوں کے آستانے یہاں ہیں جن میں بابا پیرا شاہ قلندرعرف دمڑی والی سرکار اور بزرگوں میں میاں محمد بخش جن کا روح پرور کلام سیف الملوک بہت مشہور و معروف ہے۔ ان کا مزار شریف ہے اور میاں صاحب کے والد محترم میاں شمس کا مزار بھی یہیں ہے۔ اس کے علاوہ اور بھی بزرگوں کے مزارات یہاں ہیں۔

## حوالہ جات

## مزید دیکھیے
* کھڑی وادی
* ڈاکٹر محمد منیر مرزا کی کتاب جہاں گرد کشمیر میں،

زمرہ:آزاد کشمیر کی عمارات و ساخات
زمرہ:آزاد کشمیر میں ثقافتی ورثہ مقامات
زمرہ:ضلع میرپور میں آباد مقامات
زمرہ:کشمیر
زمرہ:کامنز زمرہ جس کا ربط ویکی ڈیٹا پر ہے
شہاب الدین سلیمان شاہ

**شہاب الدین سلیمان شاہ** (، d  وفات: فروری 1258ء) کردستان کا گورنر اور عباسی افسر جنگ تھا جو ترقی کرتے ہوئے جنگ انبار میں خلافت عباسیہ کا سپہ سالار بن گیا۔ اُس نے خلیفہ  عباسی کو یقین دہانی کروا لی تھی کہ وہ ہلاکو خان یعنی منگولوں کے سامنے ہتھیاد نہیں ڈالے گا۔ خلیفہ عباسی مستعصم باللہ عباسی نے سلیمان شاہ کو بغداد شہر کے دفاع کی ذمہ داری سونپ دی۔ تاہم 10 فروری 1258ء کو ہلاکو خان کی سرکردگی میں منگول افواج بغداد شہر میں داخل ہوگئیں اور ہلاکو خان کے حکم پر سلیمان شاہ کو اُس کے 700 سو ساتھیوں کے ہمراہ پھانسی دے دی گئی۔

زمرہ:1258ء کی وفیات
زمرہ:کرد حکمران
زمرہ:تیرہویں صدی کی کرد شخصیات
زمرہ:تیرہویں صدی کی عراقی شخصیات
کتاب الزہد

**کتاب الزہد** کتب حدیث کی وہ قسم ہے جس میں ایسے مضامین کی روایات کو درج کیا جاتا ہے جس سے قلب میں رقت پیدا ہوتی ہے اور فکر آخرت کا جذبہ بیدار ہوتا ہے 

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
کتاب الآداب

کتاب الآداب:کوئی کتاب میں اٹھنے، بیٹھنے، کھانے، پینے ،سونے، جاگنے، چلنے، پھرنے وغیرہ کے آداب کے متعلق روایات ذکر کی جائیں تو اس پر **کتاب الآداب**'کا اطلاق ہوتا ہے۔ جیسے امام بخاری کی کتاب الادب المفرد 

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
کتاب الفتن

**کتاب الفتن** فتنوں کے متعلق رسول اللہ ﷺ کی احادیث جن کتابوں میں ذکر کی جاتی ہیں انھیں کتاب الفتن کہا جاتا ہے 

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
مشیخہ

**مشیخہ** لفظ شیخ کی جمع ہے اوراس کی جمع مشیخات ہے وہ کتابیں جن میں ایک یا چند شیوخ کی روایات جمع کی جائیں خواہ وہ روایات کسی بھی موضوع کے متعلق ہوں جن میں ایسے مشائخ کا تذکرہ ہوتا ہے جن سے مولف کتاب نے حدیثیں پڑھ کر یا اجازت لے کر روایت کیا ہو۔جیسے
* مشیخہ ابن البخاری
* مشیخہ ابن القاری
* مشیخہ ابو یوسف
* مشیخہ عبد اللہ بن حیدر قزوینی 
## مشیخہ و معجم کا فرق
مشيخات اور معاجم قریب قریب ایک ہی چیزیں ہیں صرف ترتیب میں فرق ہوتا ہے۔ علامہ نواب صدیق حسن خان (متوفی 1307ھ) لکھتے ہیں کہ مشیخات معاجم کے ہی معنی میں مستعمل ہے۔ فرق یہ ہے کہ معاجم میں شیوخ کی ترتیب حروف معجم پر ہوتی ہے۔ جبکہ مشیخات کی ترتیب مختلف شکل کی ہوتی ہے۔ کبھی وفیات، تو کبھی بلدان تو کبھی ترتیب درس و سماع پر، وغیرہ وغیرہ
## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
کتب مشکل الحدیث

کتب مشکل الحدیث:اس نوع کو شرح الآثار،علم تاویل الحدیث اورمختلف الحدیث بھی کہتے ہیں ان کتب کاموضوع وہ روایات ہیں جو بظاہر متعارض ہیں، ان کتب میں متعارض احادیث کی تطبیق کی جاتی ہے اور مشکل المراد حدیث کی جگہ کا تعین کیا جاتا ہے ان میں کوئی خاص ترتیب نہیں ہوتی بلکہ مؤلف حدیث کو ذکر کر کے اس کی تشریح کرتا ہے یہ کام وہی کر سکتا ہے جس کو علم حدیث، فقہ اور اصول پر مہارت تامہ حاصل ہو اس نوع کی بعض کتابیں یہ ہیں
* امام شافعی کی کتاب اختلاف الحدیث
* ابن قتیبہ دینوری کی کتاب تاویل مختلف الحدیث
* امام طحاوی کی شرح معانی الاثار
* امام طحاوی کی مشکل الاثار 

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
اسباب حدیث

اسباب الحدیث: حدیث میں ان کی وہی حیثیت ہے جو تفسیر میں اسباب النزول کو ہے یعنی اس میں قولی حدیث کا سبب ورودبیان کیا جاتا ہے کہ آپ نے کون سا ارشاد کن حالات میں بیان کیا۔ اس میں بہت کم کتابیں لکھی گئی ہیں اس میں سب سے پہلی کتاب امام ابو الحفص العکبری کی ہے ان کے بعد حامد بن کزنی اور امام سیوطی نے بھی کتاب لکھی 

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
کتاب التاریخ

کتاب التاریخ: یہ کتب حدیث کی وہ قسم ہیں جن میں تاریخی مواد کے متعلق روایات بیان کی جاتی ہیں۔ جیسے
* بدء المخلوقات
* مغازی محمد بن اسحاق
* سیرت ابن ہشام 

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
کتاب الاحکام

**کتاب الاحکام** : یہ وہ کتب ہیں جن میں فقہی مسائل کے متعلق روایات کی جاتی ہیں۔ جیسے
* صحاح ستہ
* احکام صغریٰ
* احکام کبریٰ
* عمدۃ الاحکام 

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
التراجم

**التراجم** ان کتب حدیث کو کہتے ہیں جن میں ایک طریق سند کی تمام احادیث کوایک باب میں جمع کر دیا جائے اس میں باب اس طرح قائم کیا جاتا ہے ذکر ما روی مالک عن نافع ابن عمر اور اس کے تحت وہ تمام احادیث نقل کی جاتی ہیں جو اس سند سے مروی ہیں اسی نوع میں وہ کتابیں بھی شامل ہیں جو من رویٰ عن جدہ کہلاتی ہیں 

## حوالہ جات

 

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
الثلاثیات

**الثلاثیات** وہ کتب حدیث جن میں صرف وہ احادیث ذکر کی گئی ہوں جو مصنف کو صرف تین واسطوں سے ملی ہوں یعنی اس مصنف اور رسول اللہ ﷺ کے درمیان میں صرف تین واسطے ہوں جیسے
* ثلاثیات بخاری
* ثلاثیات دارمی
* ثلاثیات عبد بن حمید 
امام ابوحنیفہ  کو احادیث رسول صرف دو واسطوں (صحابی اور تابعی) سے ملی ہیں، بلکہ بعض احادیث امام ابوحنیفہ نے صحابہٴ کرام سے براہ راست بھی روایت کی ہیں۔ دو واسطوں سے ملی احادیث کو احادیث ثنائی کہا جاتا ہے ،جو سند کے اعتبار سے حدیث کی اعلیٰ قسم شمار ہوتی ہے۔ بخاری ودیگر کتب حدیث میں 2 واسطوں کی کوئی بھی حدیث موجود نہیں ہے، 3 واسطوں والی، یعنی احادیث ثلاثیات بخاری میں صرف 22 ہیں، ان میں سے 20 احادیث امام بخاری نے امام ابوحنیفہ کے شاگردوں سے روایت کی ہیں۔
## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
زمرہ:اخوان المسلمون
الترتیب

الترتیب: وہ کتاب جس میں کسی غیر مرتب کتاب کی احادیث کو کسی خاص ترتیب میں جمع کر دیا گیاہو جیسے امام ابن کثیر کی ترتیب مسند احمد اسی طرح ابن مجیب نے بھی مسند احمد کو حروف کے اعتبار سے ترتیب دیا ہے آخری دور میں علامہ ابن الساعاتی نے مسند احمد کو الفتح الربانی کے نام سے ابواب کی ترتیب پر مرتب کیا ہے۔

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
شروح الحدیث

شروح الحدیث:وہ کتابیں جن میں کسی حدیث کی کتاب کی تشریح کی گئی ہو جیسے
* فتح الباری
* عمدۃ القاری 

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
کتاب المناقب

کتاب المناقب:کسی قوم، جماعت یا فرد وغیرہ کے فضائل کے بارے روایات جن کتابوں میں جمع کی جاتی ہیں انھیں کتاب المناقب کہا جاتا ہے جیسے
* امام نسائی کی کتاب خصائص علی۔
* محب الدین طبری کی کتاب الریاض النضرہ فی مناقب العشرہ

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
الترغیب والترہیب (المنذری)

**الترغیب والترہیب** یہ وہ کتب حدیث ہیں جن میں ترغیب و ترہیب کے بارے احادیث جمع کی گئی ہوں اس میں سب سے زیادہ جامع کتاب حافظ المنذری کی ترغیب و ترہیب ہے۔
ان کا پورا نام ، ابو محمد عبد العظیم بن عبد القوی بن عبد اﷲ بن سلامہ بن سعد منذری ہے (581۔ 656ھ ؍ 1185ء۔ 1258ء )۔
## اشاعت و طباعت

یہ کتاب مکتبہ دار الکتب العلمیہ،بیروت، لبنان 1417ھ کو شائع ہو چکی ہے۔

## مشتملات

اس کتاب میںفضائل اعمال اور ترغیب و ترہیب کا ذکر ہے دعائیں اوراذکار شامل ہیں۔
## حوالہ جات

۔

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
زمرہ:دسویں صدی کی عربی کتب
زمرہ:سنی کتب احادیث
زمرہ:کتب اہل سنت
زمرہ:نویں صدی کی عربی کتب
زمرہ:کتب حدیث
زمرہ:حدیث
زمرہ:سرورق سے عاری کتابیں
المصاحف

المصاحف: ان کتابوں کو کہتے ہیں جن میں قرآن کریم جمع و ترتیب، اختلاف و قرأت اور اختلاف نسخ کی تاریخ بیان کی جاتی ہے بہت سی کتابیں اس موضوع پر تصنیف کی گئی ہیں جن میں یہ زیادہ مشہور ہیں
* ابن عامر کی کتاب کتاب المصاحف
* ابن ابی شیبہ کتاب کتاب المصاحف
* ابن ابی داودکتاب کتاب المصاحف
* ابن الانباری کتاب کتاب المصاحف

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
المسلسلات

المسلسلات:ان کتابوں کو کہا جاتا ہے جن میں احادیث مسلسلہ ذکر کی گئی ہوں 
حدیث مسلسلوہ حدیث ہے جو جس کی سند کے تمام راوی کسی ایک وصف یا خاص لفظ یا کسی خاص فعل پر متفق ہو گئے ہوں اس کی کئی اقسام ہیں 

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
رانی جوس

**رانی جوس** جو عام طور پر "رانی" کے نام سے مشہور ہے، مشروبات کا ایک برانڈ ہے جو مشرق وسطٰی کی اوجان انڈسٹریز کا تیار کردہ برینڈ ہے۔ رانی مشرق وسطٰی کے مشہور مشروبات میں سے ایک ہے۔

## تخلیق
1982ء میں اوجان انڈسٹریز نے رانی جوس متعارف کرایا جو مشرق وسطٰی میں کامیاب رہا۔ چنانچہ اب رانی بہت سے ملکوں مثلاً متحدہ عرب امارات، مصر، سعودی عرب، الجزائر، پاکستان، سری لنکا وغیرہ میں دستیاب ہے۔

## تیاری
رانی 1983ء سے 2012ء تک "عوجان انڈسٹریز" کا ایک برانڈ تھا۔ 2012ء ميں کو کوکا کولا کمپنی نے عوجان سے معاہدہ کیا جس کے نتیجے میں عوجان کوکا کولا بیوریجز کمپنی بنائی گئی۔ رانی یونیلیور برانڈ کا بھی ایک حصہ ہے۔

## بیرونی روابط
* رانی ورلڈ
* عوجان کمپنی

زمرہ:رس
زمرہ:مشروبات
زمرہ:سعودی برانڈ
الوحدان

الوحدان: ان روایوں کی احادیث کا مجموعہ جنھوں نے صرف ایک ایک حدیث روایت کی ہو

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
تراجم

تراجم:کسی خاص سند کو لے کر اس کی سند کی روایات مرویہ کو جمع کر دیا جائے جیسے
شافعی عن مالک عن نافع ابن عمر عن رسول اللہ ﷺ

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
تعالیق

تعالیق:وہ کتب حدیث ہے جن میں صرف متون حدیث بیان کیے جائیں اسانید کو حذف کیا جائے اس کی کئی کتب ہیں جیسے مشکوۃ المصابیح اور مصابیح السنہ وغیرہ
* اسی طرح امام حمیدی کی جمع بین الصحیحین
* امام رزین بن معاویہ العبدری کی تفرید الصحاح
* امام ابن الاثیر الجزری کی جامع الاصول
* امام سیوطی کی جمع الجوامع جس میں انھوں نے 50 سے زیادہ کتابوں کی حدیثیں لی ہیں یہ کتاب صحیح حسن ضعیف حدیثوں پر مشتمل ہے ان کا ارادہ تمام احادیث کو بالاستیعاب لینے کا ارادہ تھا لیکن موت نے مہلت نہ دی۔ اس کتاب کے بارے میں خود فرماتے ہیں
میں نے اس کتاب میں ایک حدیث بھی نہیں لی جو وضع(موضوع)کے ساتھ موسوم ہو اور جس کے رد وترک پر محدثین کا اتفاق ہو۔

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
خواتین کی حفاظتی یونٹیں

کردوں کی Yekîneyên Parastina Jin یا خواتین کی حفاظتی یونٹیں نامی تنظیم جسے انگریزی میں Women's Protection Units کہا جاتا ہے، کرد خواتین پر مشتمل ایک عسکری یونٹ ہے جو 2014 سے داعش کے خلاف بر سر پیکار ہے۔ محاذ پر جا کر لڑنے کے لیے کم از کم عمر 18 سال ہے۔ اس سے کم عمر تربیت لے سکتی ہیں لیکن محاذ پر جانے کی اجازت نہیں ہے۔ خواتین جنگجوؤں پر مشتمل اس تنظیم کے ارکان کی تعداد سات سے دس ہزار کے درمیان بتائی جاتی ہے

## مزید دیکھیے
* نسائیت
* Kurdish women
* کردستان
* Rojava Revolution
* Sinjar Protection Units
* Women in warfare and the military (2000–present)

## حوالہ جات

## بیرونی روابط

زمرہ:جنگ میں خواتین
زمرہ:سیاسی جماعتوں کے عسکری بازو
زمرہ:کامنز زمرہ جس کا ربط ویکی ڈیٹا پر ہے
زمرہ:مشرق وسطی میں نسائیت
زمرہ:ویکی ڈیٹا سے مختلف مختصر وضاحت
زمرہ:سوریہ میں داعش مخالف دھڑے
زمرہ:سوریہ میں خواتین کی تاریخ
زمرہ:سیریئن ڈیموکریٹک فورسز
زمرہ:معاشرے میں خواتین
زمرہ:کرد سیاسی خواتین
زمرہ:نسائيت اور تاریخ
زمرہ:سوریہ میں باغی گروہ
زمرہ:2015ء میں قائم شدہ عسکری اکائیاں اور تشکیلات
زمرہ:اکیسویں صدی کی خواتین
زمرہ:2012ء کی تاسیسات
زمرہ:تنظیمات نسواں
زمرہ:سوریہ میں قائم نیم فوجی تنظیمیں
زمرہ:کردستان کی سیاست
زمرہ:نسائیت
زمرہ:گوریلا تنظیمیں
زمرہ:کردستان
زمرہ:سوری خانہ جنگی
احمد بدوی

**سید احمد بدوی بن علی** (المتوفی 596ھ) جو **امام شیخ البدوی** کے نام سے بھی جانے جاتے ہیں، سلسلہ بدویہ کے بانی تھے۔

## ولادت
سید احمد بدوی کی ولادت 596 ھ کو مغرب کے شہر فاس زرقاء الحجر میں ہوئی۔ اور زیادہ عرصہ مکہ معظمہ میں گزارا تعلیم بھی وہیں حاصل کی۔

## نسب
احمد البدوی، ابن علی ابن ابراہيم ابن محمد ابن ابی بكر ابن اسماعيل ابن عمر ابن علی ابن عثمان ابن حسين ابن محمد ابن موسى ابن يحي ابن عيسى ابن علی ابن محمد ابن الحسن ابن علی ابن محمد ابن الامام علی الرضا ابن الامام موسى الكاظم ابن الامام جعفر الصادق ابن الإمام محمد الباقر ابن الإمام علی زين العابدين ابن السيد الامام الحسين ابن السيد الامام علی۔

## سلسلہ بیعت
مکہ مکرمہ میں شیخ بریّ سے بیعت کی جبکہ شيخ عبد القادرجيلانی، شیخ احمد الرفاعی کی زیارت کی۔

## وفات
احمد بدوی کی وفات 675ھ میں طنطا، مصر میں ہوئی وہیں دفن ہوئے۔

## حوالہ جات

زمرہ:صوفیاء بلحاظ سلسلہ طریقت
زمرہ:سنی مسلم شخصیات
زمرہ:المغرب کے مذہبی رہنما
زمرہ:1276ء کی وفیات
زمرہ:المغربی صوفیا
زمرہ:1200ء کی پیدائشیں
زمرہ:تیرہویں صدی کی المغربی شخصیات
زمرہ:فاس، المغرب کی شخصیات
زمرہ:تیرہویں صدی کی عرب شخصیات
زمرہ:سنی صوفیاء
زمرہ:علمائے اہلسنت
زمرہ:شوافع
زمرہ:بدو
زمرہ:تیرہویں صدی مسلمان
زمرہ:سوری صوفیا
زمرہ:اسلامی مذہبی رہنما
زمرہ:ویکی ڈیٹا سے مطابقت رکھنے والی مختصر تفصیل
زمرہ:فاس، مراکش کے مذہبی رہنما
ملا علی قاری

شیخ امام علی بن سلطان محمد ہروی معروف بہ ملا علی قاری حنفی(وفات: 1014​ھ بمطابق 1606ء) جن کا پورا نام ابو حسن علی بن سلطان محمد نور الدين ملا ہروی قاری تھا مشہور و معروف محدث و فقیہ، جامع معقول ومنقول تھے،سنہ ہزار کے سرے پر پہنچ کر درجہ مجددیت پر فائز ہوئے۔ ہرات میں پیدا ہوئے اور مکہ معظمہ میں رہے اور وہیں وفات پائی امام احمد بن حجر ہیثمی مکی ،علامہ ابو الحسن بکری ،شیخ عبد اللہ سندی، شیخ قطب الدین مکی وغیرہ اعلام سے علوم کی تحصیل و تکمیل کی۔
## نام و نسب
وہ نور الدین ابو حسن علی بن سلطان محمد قاری، مکہ کے ہروی، ملا علی قاری کے نام سے مشہور، ان کے والد کا نام: سلطان ہے۔ وہ ہرات میں پیدا ہوئے اور ان کی تاریخ پیدائش کا ذکر نہیں کیا گیا۔

## تصانیف
ملا علی قاری کی مشہور تصانیف درج ذیل ہیں:
* تفسير القرآن
* الأثمار الجنيۃ في أسماء الحنفيۃ
* الفصول المهمة
* فتح باب العنایۃ بشرح كتاب النقایۃ
* فيض الفائض بشرح روض الرائض فی مسائل الفرائض
* شرح مشكاة المصابيح
* جمع الوسائل في شرح الشمائل
* شرح نخبة الفكر للقاری
* الأسرار المرفوعۃ فی الأخبار الموضوعۃ
* المصنوع فی معرفۃ الحديث الموضوع
* أدلۃ معتقد أبی حنيفۃ فی أبوی الرسول عليہ الصلاة والسلام
* الرد على القائلين بوحدة الوجود
* مرقاة المفاتيح شرح مشكاة المصابيح
* شرح مسند أبي حنيفۃ
* شرح الشفا
* تسليۃ الأعمى عن بليۃ العمى
* موعظۃ الحبيب وتحفۃ الخطيب
* الأحاديث القدسيۃ الأربعينيۃ
* فيض المعين
* شم العوارض في ذم الروافض
* الأحاديث القدسيۃ الأربعينيۃ
انھوں نے امام مالک کے مسئلہ ارسال کے خلاف اور امام شافعی و اصحاب امام شافعی کے بھی بہت سے مسائل کے خلاف حدیثی فقہی دلائل جمع کرکے نہایت انصاف ودیانت سے کلام کیا ہے۔
### وفات
آپ کا وصال شوال 1014ھ میں ہوا اور مکہ کے جنت المعلیٰ میں دفن ہوئے۔ شیخ علی قاری کا ترجمہ کرنے والوں میں سے بعض نے بتایا کہ جب ان کی وفات کی خبر مصر کے علمائے کرام تک پہنچی تو انھوں نے مسجد الازہر میں چار ہزار یا اس سے زیادہ لوگوں کے ایک پرہجوم مجمع میں غائبانہ نماز ادا کی۔

## حوالہ جات

## حوالہ جات

* كتاب: منح الروض الأزهر في شرح الفقه الأكبر، تأليف: الملا على القاري، ومعه: التعليق الميسر على شرح الفقه الأكبر، تأليف: الشيخ وهبي سليمان غاوجي، الناشر: دار البشائر الإسلامية، الطبعة الأولى: 1998م، ص: 15-19.

زمرہ:1605ء کی وفیات
زمرہ:احناف
زمرہ:حنفی فقہا
زمرہ:خراسان کی شخصیات
زمرہ:سنی ائمہ
زمرہ:سنی صوفیاء
زمرہ:سنی فقہا
زمرہ:علمائے اہلسنت
زمرہ:ماتریدی شخصیات
زمرہ:محدثین
زمرہ:مسلم الٰہیات دان
زمرہ:ہرات کی شخصیات
زمرہ:مصنفین درس نظامی
زمرہ:جنت المعلیٰ میں مدفون شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:سولہویں صدی کے مسلم الٰہیات دان
زمرہ:سترہویں صدی کے مسلم الٰہیات دان
زمرہ:اشاعرہ
زمرہ:ایرانی خطاط
زمرہ:ایرانی صوفیاء
زمرہ:مجددین
زمرہ:1606ء کی وفیات
زمرہ:1500ء کی دہائی کی پیدائشیں
زمرہ:مفسرین
جنگ آزادی 1857ء کا خط زمانی

سنہ 1857ء کی جنگ آزادی ہندوستان کی فیصلہ کن جنگوں میں سے ایک ہے جس کا باقاعدہ آغاز 10 مئی 1857ء کو میرٹھ شہر سے ہوا اور یہ جنگ قریباً 2 سال 2 ماہ اور 1 ہفتہ تک جاری رہی۔ اِس پورے عرصے میں ہندوستان کے بڑے بڑے شہر بغاوت میں شامل ہوتے گئے مگر بدقسمتی سے بہتر قیادت میسر نہ ہونے کے باعث ہندوستانی یہ جنگ جیت نہ سکے اور ایسٹ انڈیا کمپنی کا تسلط باقاعدہ طور پر ہندوستان پر قائم ہو گیا اور یکم نومبر 1858ء کو اعلانِ وکٹوریہ جاری ہوا جس کے تحت ہندوستان تاج برطانیہ کی تحویل میں چلا گیا۔

یہاں جنگ آزادی 1857ء کا تاریخ وار جدول دیا گیا ہے جس سے جنگ آزادی 1857ء کے واقعات تاریخ وار دیکھے جا سکتے ہیں۔

### [[1857ء]]

### [[1858ء]]

تاریخ
واقعات

6 جنوری
برطانوی فوجی افسر کولن کیمپبیل نے دوبارہ فتح گڑھ کو فتح کیا۔
16 جنوری
برطانوی فوجی افسر ہیوگ روز نے مرکزی ہندوستان میں فوجی مہم کا آغاز کیا جس کا مقصد باغیوں سے نجات تھا۔
ماہِ فروری
برطانوی فوجی افسر کولن کیمپبیل نے ریاست اودھ پر قبضہ کرنے کے لیے ایک علاحدہ دستہ تشکیل دیا۔
3 فروری
برطانوی فوجی افسر ہیوگ روز سات مہینوں میں باغیوں کی تمام مہمات سے فارغ ہوا اور آخری مہم باغیوں کے خلاف ساگر شہر (موجودہ مدھیہ پردیش) میں تھی۔
2 مارچ
برطانوی فوجی افسر کولن کیمپبیل واپس لکھنؤ آیا۔
21 مارچ
لکھنؤ میں آخری باغی کو پھانسی دی گئی۔
یکم اپریل
بیٹوا دریا کے نزدیک تانتیا توپی کی فوج کو ہیوگ روز نے شکست دی۔
3 اپریل
جھانسی پر انگریزی قبضہ ہو گیا اور شہر میں کمپنی کی فوج داخل ہوئی۔
15 اپریل
برطانوی فوجی افسر رابرٹ والپول کو مغربی بنگال کے علاقہ روئیا میں باغیوں کے ہاتھوں شکست ہوئی۔
23 اپریل
برطانوی فوجی افسر ہیوگ روز کالپی شہر واقع کانپور میں داخل ہوا۔

5 مئی
برطانوی فوجی افسر کولن کیمپبیل کو بریلی میں فتح ہوئی اور باغیوں کو گرفتار کر لیا گیا۔
7 مئی
کچھ کے مقام پر ہیوگ روز برطانوی فوجی افسر نے رانی جھانسی لکشمی بائی اور تانتیا توپی کی مشترکہ افواج کو بھاری نقصان سے شکست دی۔


22 مئیبرطانوی فوجی افسر ہیوگ روزنے کالپی کے مقام پر باغیوں کو شکست دی۔ انگریزی فوجیں روہیل کھنڈ میں داخل ہوگئیں اور گوریلہ جنگ کا آغاز ہوا۔

28 مئی
تانتیا توپی، راؤ صاحب، لکشمی بائی رانی جھانسی اور باندہ کے نواب ریاست گوالیار میں داخل ہوئے۔یکم جونمرہٹہ افواج نے گوالیار کا محاصرہ کر لیا۔
5 جون
مولوی احمد اللہ کو شاہجہاں پور میں قتل کر دیا گیا۔
12 جون
ریاست اودھ کے مقام نواب گنج میں انگریزی افسرِ فوج جیمز ہوپ گرانٹ کو فتح ہوئی اور ریاست اودھ پر فیصلہ کن جیت انگریزوں کی ہو گئی۔
17 جون
گوالیار کے علاقہ کوتاہ کی سرائے میں انگریزی فوجوں اور باغیوں کے درمیان جنگ ہوئی۔18 جونجھانسی کی رانی لکشمی بائی گوالیار کی جنگ میں قتل ہوئی۔ اِسی شام تک رانی جھانسی کی آخری رسومات اداء کردی گئیں۔
19 جون
جنگ گوالیار۔ کپمنی کی افواج گوالیار کو فتح کرتے ہوئے شہر میں داخل ہوگئیں۔
2  اگست
ملکہ وکٹوریہ نے گورنمنٹ آف انڈیا ایکٹ 1858ء منظور کرتے ہوئے اِسے نافذ العمل کرنے کا فرمان شاہی جاری کیا۔ اِس ایکٹ کے مطابق ہندوستان براہِ راست ایسٹ انڈیا کمپنی سے تاج برطانیہ کو منتقل ہو گیا۔
یکم نومبر
اعلانِ وکٹوریہ۔  ملکہ وکٹوریہ کا تاریخی خطاب الہٰ آباد کے مقام پر وائسرائے کی نگرانی میں پڑھا گیا جس کے تحت ہندوستان ایسٹ انڈیا کمپنی کی تحویل سے نکل کر تاجِ برطانیہ کی ماتحتی میں چلا گیا۔ ایسٹ انڈیا کمپنی کا اقتدار ختم ہو گیا۔


### [[1859ء]]

## حوالہ جات

زمرہ:برطانوی ایسٹ انڈیا کمپنی
زمرہ:تاریخ بھارت کا خط زمانی
زمرہ:تاریخ پاکستان کا خط زمانی
زمرہ:جنگ آزادی ہند 1857ء
اقطاب اربعہ

اصحاب تصوف کے ہاں اقطاب اربعہ سے یہ چار اقطاب مراد لیے جاتے ہیں
* شیخ عبد القادر جیلانی
* شیخ احمد رفاعی
* شیخ احمد بدوی
* شیخ ابراہیم الدسوقی

## حوالہ جات

زمرہ:اصطلاحات تصوف
عبد العزیز رہبر

**عبد العزیز رہبر** (1915- 1984ء) اعظم گڑھ کے شعرا میں سے تھے۔ ابتدائی تعلیم و تربیت اپنی بستی میں حاصل کی۔ بچپن سے ہی اشعار کہنے شروع کر دیا تھا۔ علاقائی مشاعروں اور شعری نشستوں میں شرکت کرتے تھے۔ اعظم گڑھ میں وفات پائی۔ ایک شعری مجموعہ "کلیات رہبر" کے عنوان سے شائع ہوا ہے۔

## ولادت اور تعلیم
عبد العزیز رہبر بن عبد المجید بن ولی محمد کی ولادت ابراہیم پور ضلع اعظم گڑھ، بھارت میں 1915ء کو ہوئی۔ ابتدائی تعلیم اپنی بستی میں ہی حاصل کی۔

## شعر و ادب
شعر و سخن سے خدا داد مناسبت تھی، مکتب ہی میں ہلکے پھلکے اشعار کہنے لگے تھے۔ بعد میں قرب و جوار کے مشاعروں اور شعری نشستوں میں شرکت کر کے اپنا کلام پیش کرتے رہے۔
بچپن ہی سے شعر گوئی کا ذوق تھا اور علاقائی مشاعروں میں شرکت کیا کرتے تھے۔ شعرا میں سے ابر احسنی گنوری سے کچھ دن اصلاح لی تھی۔ اکثر اصناف سخن حمد، نعت، غزل، قطعہ، مثلث، رباعی، مخمس اور مسدس پر اردو اور فارسی میں مشق سخن کی۔ رہبر تخلص کیا کرتے تھے۔ ان کے منتخب کلام کا مجموعہ "کلیات رہبر" کے نام سے شائع ہوا۔ شاگردوں میں غلام رسول شوق اور ارشاد احمد ارشد کا نام زیادہ نمایاں ہے۔

## وفات
25 مارچ 1987ء کو مختصر علالت کے بعد وفات پائی اور ابراہیم پور میں اپنے آبائی قبرستان میں سپرد خاک ہوئے۔

## حوالہ جات

زمرہ:اردو شعرا
زمرہ:اعظم گڑھ کی شخصیات
زمرہ:اعظم گڑھ کے شعرا
زمرہ:بھارتی اردو شعرا
وادی محصب

وادی محصب:جنت المعلیٰ جومکہ معظمہ کا قبرستان ہے کے پاس ایک وادی ہے۔ اسے وادی بطحاء اور ابطح بھی کہا جاتا ہے۔
* یہ منی اور مکہ کے درمیان ایک جگہ ہے منی سے واپسی پر کچھ دیر ” وادی محصب “ ٹھہراجاتا ہے۔ ابرہہ کی فوجوں پر وادی محصب  کے قریب محسر کے مقام پرپرندوں نے کنکریاں برسائیں۔
* شعب عمر اور شعب بنی کنانہ کے پہاڑوں کے بیچ کا نالہ وادیٔ محصب کہلاتاہے ۔
* یہاں اہل مکہ اسلام سے پہلے تفریح اور اہم اجتماعی فیصلوں کے لیے جمع ہوتے تھے۔ مسلامانوں سے تاریخی بائیکاٹ کا فیصلہ بھی اہل مکہ نے یہیں پر کیا تھا۔
حوالہ جات

## حوالہ جات

زمرہ:مقامات
زمرہ:وادیاں
زمرہ:مکہ کے محلے
زمرہ:مقامات آثار قدیمہ
طریقۂ محمدیہ

طریقۂ محمدیہ سلاسل تصوف میں سے ایک سلسلہ ہے جس کے مؤسس بھارت کے مشہور مصلح و مجاہد سید احمد بریلوی ہیں۔ اس طریقہ میں عبادات میں ایمان و احتساب کو زیادہ توجہ دی گئی ہے۔
## طریقۂ محمدیہ کی تاسیس
سید احمد بریلوی نے دین کے جن شعبوں میں تجدید کی اور ان کو زندگی، قوت اور رواج بخشا، ان میں ایک ایمان و احتساب بھی ہے جو پورے دینی نظام کی روح رواں ہے، یعنی زندگی کے تمام اعمال و اشغال میں صرف رضائے الہی کی نیت، نیت کے استحضار اور موعود اجر و ثواب کی طمع میں انجام دیا جائے، اس سلسلے میں سید صاحب کی شروع سے ہی ایسی تربیت ہوئی تھی کہ یہ ایمان و احتساب شروع سے ان کا مزاج اور فطرت بن گیا تھا، اپنے متعلق فرماتے تھے:

سید صاحب نے اس ایمان و احتساب کو مکمل سلوک بنا دیا تھا اور چاروں طرق کے ساتھ اس میں بھی بیعت لیا کرتے تھے اور اس کو **طریقۂ محمدیہ** کے نام سے موسوم کرتے، جمعدار مرتضی خان رامپوری لکھتے ہیں:

طریقۂ محمدیہ کے وجہ تسمیہ کے بارے میں سید احمد بریلوی کے نامور خلیفہ کرامت علی جونپوری - جن کے ہاتھوں نواب بہادر یار جنگ کے بقول دو کروڑ لوگوں کو ہدایت ہوئی -اپنی کتاب زاد التقوی میں لکھتے ہیں:

## طریقۂ محمدیہ کے اشغال
اس میں در حقیقت قدیم طریقوں کے اشغال کو اپنے حال پر رکھ کر اس میں کچھ ایسے مراقبے مندرج کیے ہیں کہ اس سے طریقت کا سلوک آسان ہو گیا ہے اور مطلب جلد ہی ملتا ہے اور انتہا کا اثر ابتدا میں ظاہر ہوتا ہے۔ اس طریقہ کے اوراد و اشغال سید احمد بریلوی کے مجموعۂ ملفوظات "صراط مستقیم" میں اور کرامت علی جونپوری کی کتاب "زاد التقوی" اور "نور علی نور" میں مفصل بیان کیے گئے ہیں۔

## طریقۂ محمدیہ کے مشائخ
طریقۂ محمدیہ کے مشائخ حسب ذیل ہیں:
* کرامت علی جونپوری
* سخاوت علی جونپوری
* ولایت علی عظیم آبادی
* حبیب اللہ قندھاری
* محمد علی رامپوری
* جعفر علی نقوی بستوی
* سید عبد العلی نصیر آبادی
* عبد اللہ غزنوی
* سید محمد ظاہر حسنی رائے بریلوی
* محمد نصیر آبادی
* خواجہ احمد نصیر آبادی
* فیض اللہ اورنگ آبادی
* ضیاء النبی حسنی
* سید محمد امین نصیر آبادی
* فخر الدین خیالی رائے بریلوی
* غلام رسول قلعوی
* عبد الحی حسنی
* رشید احمد گنگوہی
* محمود حسن دیوبندی
* محمد قاسم نانوتوی

## مزید دیکھیے
* سلسلہ احسنیہ مجددیہ
* سید احمد بریلوی
* کرامت علی جونپوری

## حوالہ جات

زمرہ:اسلام متعلق فہرستیں
زمرہ:سلاسل تصوف
زمرہ:طریقۂ محمدیہ کے مشائخ
زمرہ:تاریخ پاکستان
زمرہ:پاکستان میں اسلام
زمرہ:اسلامی تنظیمیں
زمرہ:پاکستان میں قائم مذہبی تنظیمیں
حاجی عبد اللہ سلطان پوری

**حاجی عبد اللہ سلطان پوری** سلسلہ احسنیہ مجددیہ کے نامورمشائخ میں سے ہیں۔ سید آدم بنوری اور ان کے خلیفہ محمد شریف متقی سے تربیت پائی  اور دونوں سے خرقۂ خلافت حاصل کیا۔

حاجی عبد اللہ سلطان پوری سلطان پور لودھی، ضلع کپورتھلہ، پنجاب کے رہنے والے تھے اور اسی نسبت سے سلطان پوری کہلاتے تھے۔  عبد النبی شامی نقشبندی نے حاجی عبد اللہ سلطان پوری کے ہاتھ پر بیعت کی تھی۔

## حوالہ جات

زمرہ:سلسلہ احسنیہ مجددیہ
شام چوراسی

**شام چوراسی** بھارت کا ایک رہائشی علاقہ جو ضلع ہوشیار پور، صوبہ پنجاب میں واقع ہے۔
2001ء کی مردم شمار ی کے مطابق یہاں کی آبادی 4221 ہے، جس میں مردوں کا تناسب 52 فیصد، خواتین کا 48 فیصد ہے۔

سلسلہ احسنیہ مجددیہ کے مشہور شیخ عبد النبی شامی نقشبندی یہیں پیدا ہوئے۔
## مزید دیکھیے
* استاد تصدق علی خان

## حوالہ جات

زمرہ:ضلع ہوشیارپور کے شہر اور قصبے
زمرہ:ویکی ڈیٹا سے مختلف مختصر وضاحت
سلسلہ احسنیہ مجددیہ

**سلسلہ احسنیہ مجددیہ** کے مؤسس شیخ سید آدم بنوری ہیں جو شیخ احمد سرہندی مجدد الف ثانی کے مشہور خلفاء میں سے ہیں۔

## مشائخ
سلسلہ احسنیہ مجددیہ کے مشائخ حسب ذیل ہیں: 
* شیخ سلطان بلیاوی
* نور محمد پشاوری
* محمد امین بدخشی مؤلف نتائج الحرمین
* حاجی عبد اللہ بہادر کوٹی
* شاہ علم اللہ حسنی رائے بریلوی
* محمد شریف متقی شاہ آبادی
* حاجی عبد اللہ سلطان پوری
* عبد النبی شامی نقشبندی
* شیخ عبد الاحد بنوری (نبیرۂ سید آدم بنوری)
* فتح محمد انبالوی
* سید عبد اللہ محدث اکبر آبادی
* شیخ محمود رسن تاب خورجوی
* شاہ ولی اللہ دہلوی
* شاہ عبد العزیز محدث دہلوی
* شاہ محمد عاشق پھلتی
* ابو سعید حسنی رائے بریلوی
* سید محمد واضح حسنی محدث
* سید احمد بریلوی
* شیخ محمد ولی کاکوروی
* سید محمد جی بن سید شاہ علم اللہ
* محمد عدل رائے بریلوی
* شاہ محمد کاظم علی قلندرکاکوروی
* اظہار الحق فرنگی محلی
* ذو الفقار علی دیوی
* عبد الکریم جوراسی

## سلسلہ احسنیہ پر کتابیں
سلسلہ احسنیہ کے طریق کے بیان میں بہت سی کتابیں لکھی گئیں، جن میں مندرجہ ذیل کتب زیادہ مشہور ہیں:
* مجموعۃ الاسرار مکتوبات شریف حضرت شیخ عبد النبی شامی نقشبندی
* سر الفقر از شیخ غلام رسول نقشبندی – مخطوطہ

## مزید دیکھیے
* طریقۂ محمدیہ
* عبد النبی شامی نقشبندی
* شاہ علم اللہ حسنی رائے بریلوی

## حوالہ جات

زمرہ:سلسلہ احسنیہ مجددیہ
زمرہ:اسلام متعلق فہرستیں
احسنیہ مجددیہ
حاجی محمد طاہر عالمپوری

سید **حاجی محمد طاہر عالمپوری** سلسلہ احسنیہ مجددیہ کے نامورمشائخ میں سے ہیں۔ حاجی عبد اللہ سلطان پوری سے بیعت کی اور ان سے خرقۂ خلافت حاصل کیا۔ عبد النبی شامی نقشبندی نے انھیں کے پاس سلوک کی تعلیم حاصل کی اور خلیفہ ہوئے۔

## مقام پیدائش
حاجی محمد طاہر عالمپوری کا مقام پیدائش عالمپور، کھاگا تحصیل، فتحپور ضلع، اتر پردیش، بھارت میں واقع ہے۔

## حوالہ جات

زمرہ:مجددی علماء
محمد شریف متقی شاہ آبادی

محمد شریف متقی سلسلہ احسنیہ مجددیہ کے مشائخ میں  سے ہیں۔
سید آدم بنوری سے بیعت کی اور ان سے خرقۂ خلافت حاصل کیا۔ خلفاء میں حاجی عبد اللہ سلطان پوری کا نام زیادہ مشہور ہے۔

## حوالہ جات

زمرہ:سلسلہ احسنیہ مجددیہ